
El present estudi aborda la interferència entre dunes costaneres i ventalls al-luvials 
durant el Pleistocè superior en el marc geogràfic de les Illes Balears. Tot i que 
d'antuvi es tracta de dos ambients sedimentaris diferenciats, amb la participació de 
diferents processos i la gènesi d'un modelat o unes formes pròpies, molt sovint la 
seva interacció produeix un registre estratigràfic en què comparteixen 
característiques, així com també, mantenen elements heretats un de l'altre. En aquest 
sentit, la interferència eòlica-al-luvial és l'expressió estratigràfica—geomòrfica de la 
coincidència, interacció i/o superposició d'ambients eòlics i al-luvials. En aquest 
estudi, s'han descrit diferents dipòsits costaners que consisteixen en la successió 
d'ambients costaners, eòlics, col-luvials i al-luvials i les seves corresponent 
interferències. Tots aquests dipòsits estan constituits en major o menor mesura, per 
seqiiéncies de gresos carbonatats, bretxes, conglomerats i dipòsits de gra fi. 
Tanmateix, una de les característiques a destacar és que la majoria d'aquests dipòsits 
incorporen sediments bioclàstics d'origen marí. Aquesta fet sovint ha justificat que 
aquest dipòsits fossin classificats, de manera errònia, exclusivament com eolianites, 
tot proporcionant informació imprecisa i esbiaixada sobre la seva gènesi. En la 
gènesi de les fàcies d'interferència al-luvial-eòlic, el clima i el nivell de la mar 
controlen la magnitud i la intensitat en el paper de preponderància de cada ambient 
sedimentari i la naturalesa de la interferència. La datació de nivells eòlics, així com el 
contingut paleontològic, indiquen que els processos d'interferència entre aquests dos 
ambients sedimentaris foren especialment significatius durant el Pleistocè superior. 
Paraules clau: Interferencia eólic-al-luvial; sedimentació al-luvial; sedimentació 
eòlica, nivell marí, darrer període glacial; Pleistocè superior, Mallorca; Menorca; 
illes Balears. 


LATE PLEISTOCENE AEOLIAN-ALLUVIAL INTERFERENCE DEPOSITS IN 
THE BALEARIC ISLANDS (MALLORCA AND MENORCA, VVESTERN 
MEDITERRANEAN): SEDIMENTOLOGY AND PALAEOENVIRONMENTAL 
IMPLICATIONS. This study deals vvith coastal dunes and alluvial fans interference. 
Although initially they are two different environments, with different processes and 
resulting forms, very often their interaction produces deposits that share 
characteristics and features from both environments, as well as, maintain inherited 
elements from one to each other. In this sense, the aeolian-alluvial interference is the 
geomorphological expression of the coincidence, disruption and/or overlapping of 
aeolian and alluvial environments. In this study, different coastal deposits have been 

described involving the succession of coastal, aeolian, colluvial and alluvial 
environments. Carbonate sandstones, breccias, conglomerates and fine grained 
deposits are the main component of these sequences. One of the outstanding features 
is that most of these deposits contain marine bioclastic sediments. For this reason, 
very often these deposits have been classified solely as aeolianites, providing 
imprecise information about their genetic processes. Climate and sea level appears to 
be the most important controls on the role and magnitude of each sedimentary 
environment. Dating of aeolian levels, as well as palaeontological content, indicate 
that their deposition took place during the Late Pleistocene. 

Keywords: —Aeolian-alluvial interference; alluvial sedimentation; aeolian 
sedimentation; sea level; Last Glacial Period; Late Pleistocene; Mallorca; Menorca; 
Balearic Islands 

Introducció 


A la Mediterrània occidental abunden 
els afloraments de dipòsits pleistocens 
caracteritzats per la successió de nivells 
amb sediments d'origen marí, eòlic, 
al-luvial i/o col-luvial (Cuerda, 1975, 1989, 
Rose et al., 1999; Andreucci et al., 2010, 
Fornós et al., 2000, Pavelic et al., 2011, 
Andreucci et al., 2014; Pascucci et al., 
2014; Pomar et al., 2015a; Del Valle et al., 
2016). Aquests dipòsits acostumen a 
presentar una successió sedimentària més o 
manco contínua des del darrer període 
interglacial a partir de la qual es pot derivar 
el paper dels processos costaners, al-luvials 
o col-luvials i eòlics en la formació del 
relleu i el paisatge. Els dipòsits 
d'interferència eòlic-al-luvial consisteixen 
en uns dipòsits la característica bàsica dels 
quals és presentar estructures sedimentàries 
pròpies dels ambients sedimentaris 
al-luvials, però amb la particularitat que els 
materials que les integren són d'origen 
eòlic. Fins al punt que a sistemes costaners 
com els que ens ocuparan, són materials 
d'origen marí retreballats i integrats en els 
sistemes dunars per transport eòlic, els que 


després passaran a formar part de cossos 
sedimentaris dels ventalls al-luvials o fins i 
tot quedaran remanegats per col: luvions. En 
aquest sentit, la interferència eólic-al-luvial 
és — l'expressió  geomorfica de la 
concurrència, distorsió i/o superposició dels 
ambients eòlics i al-luvials la qual cosa 
permet que els dipòsits resultants 
comparteixin característiques sedimentolò- 
giques d'ambdós ambients (Pomar et al., 
2015b). En el cas de la Mediterrània 
occidental, existeixen dipòsits pleistocens 
de ventall al-luvial, tot i que bona part del 
sediment que els integra procedeix de dunes 
costaneres desmantellades pels cursos 
al-luvials (Fornós et al., 2009; Pascucci et 
al., 2014). L'estudi d'aquests dipòsits ha 
posat de manifest que els principals 
controls en la interferència dels processos 
eòlics i al-luvials són les fluctuacions 
climàtiques i les oscil-lacions del nivell 
marí (White et al., 1996; Rose i Meng, 
1999; Harvey, 2002; Pope i Wilkinson, 
2005; Pavelic et al., 2011; Andreucci et al., 
2014, Pascucci et al., 2014; Pomar, 2016). 
Així les coses, els processos de 
sedimentació eòlica estan relacionats amb 
èpoques fredes amb el nivell marí baix 

(Fornós et al., 2012, Pascucci et al., 2014), 
mentre que els processos de sedimentació 
al-luvial assoleixen un major protagonisme 
durant períodes relativament més càlids 
però amb nivells marins encara baixos i 
durant períodes càlids i d'ascens del nivell 
marí veuen considerablement reduit el seu 
abast (Harvey, 1987, 2011, Harvey et 
al.,1999; Macklin et al., 2002). Les Illes 
Balears compten amb un bon nombre de 
dipòsits pleistocens marins i costaners 
(Cuerda, 1975, 1989) amb abundant fauna 
característica (Cuerda, 1987) que, en alguns 
treballs recents (Fornós et al., 2009; Fornós 
et al, 2012; Pomar, 2016) posen de 
manifest l'àmplia varietat de dipòsits (en la 
seva naturalesa, gènesi i morfologia) i de 
més a més, la important relació d'aquests 


amb els esdeveniments —paleoclimàtics 
esdevinguts des del darrer període 
interglacial (+130 ka). 


L'objectiu d'aquest treball és l'anàlisi 
sedimentològica d'uns dipòsits pleistocens 
que se caracteritzen per la interferència 
entre la sedimentació eòlica i l'al-luvial i 
que són habituals al litoral de Mallorca i al 
de Menorca. A partir de la descripció de 
talls estratigràfics representatius de cada 
localitat i de la revisió bibliogràfica de les 
cronologies de dipòsits del Pleistocè a 
través de datacions OSL de nivells eòlics 
i/o estimacions de l'edat en base al 
contingut paleontològic, s'ha realitzat una 
aproximació als processos i les condicions 
paleoambientals que afavoriren la formació 
dels dipòsits d'interferència eòlic-al-luvial 
durant els darrers 130 Ra. 


Antecedents 
Dels dipòsits —pleistocens estudiats 
existeixen algunes referències dins la 


bibliografia del Quaternari illenc. Articles 
publicats al Bolletí de la Societat d'Història 


Natural de les Balears (BSHNB), 
monografies dedicades al Quaternari a les 
quals hi apareixen descripcions sedimento- 
lògiques dels —dipòsits així com el 
corresponent. tall estratigràfic o la 
descripció del contingut paleontològic del 
jaciment. Dels dipòsits que s'havien descrit 
fins a dia d'avui, en cap cas s'hi havia 
identificat la interferència eólic-al-luvial, 
donant per fet que la presència d'arena 
bioclàstica justificava la classificació com 
eolianites. Així per exemple, Cuerda (1989) 
anomena a les seves descripcions de talls 
estratigràfics realitzats a prop del cap 
Enderrocat (Badia de Palma, Mallorca) o a 
Tirant-Fornells (Menorca) “niveles de 
dunas de estratificación ondulada con 
presencia de cantos”. Per altra banda, altres 
autors com Rose et al. (1999) realitzaren 
interpretacions més esbiaixades identificant 
al ventall al-luvial de Betlem (Artà, 
Mallorca) uns nivells de gresos bioclàstics 
d'aspecte massiu que els atribueix una 
gènesi producte d'esdeveniments tsuna- 
mítics. 

D'alguns dels dipòsits estudiats en 
aquest treball, a Mallorca en fan referència 
Cuerda i Sacarès (1962, 1964, 1992), 
Cuerda (1975, 1989), Pomar i Cuerda 
(1979) i Vicens (2015) tot fent descripcions 
sedimentològiques i paleontològiques dels 
dipòsits pròxims al flanc sud del cap 
Enderrocat, identificant a la base nivells 
marins que atribueixen al darrer estadi 
interglacial (MIS Se, 125 Ra) i nivells 
superiors d'eolianites que atribueixen al 
darrer període glacial (MIS 4-2). La tesi 
doctoral de Bourrouilh (1983), el treball de 
Rodríguez-Perea (1998) i al mapa de 
VIGME (1991a) identifiquen a la zona des 
Caló (Artà, Mallorca) importants dipòsits 
que interpreten com eolianites quaternàries. 
Per altra banda, Gómez-Pujol (1999) i 
Gómez-Pujol et al. (2008) realitzaren una 
descripció sedimentológica del ventall 

al-luvial des Caló identificant diversos 


cossos sedimentaris tant eòlics com 
al-luvials i suggereixen una possible 
reinterpretació — d'alguns nivells que 


constitueixen els dipòsits del ventall com el 
producte de ‘dunes retreballades’ per cursos 
al-luvials. Posteriorment, als treballs de 
Fornós et al. (2009 i 2012) s'aporten 
datacions dels distints nivells d’eolianites 
que constitueixen el ventall al-luvial des 
Caló. Aquestes datacions situen la 
sedimentació d'aquests dipòsits durant el 
darrer període glacial, concretament entre el 
MIS 4 i el MIS 3. A més, les descripcions 
sedimentològiques i el model estratigràfic 
realitzat per Pomar (2016) confirmen que 
els dipòsits del ventall estan constituits en 
gran part per arenes eòliques indicant un 
retreballament de dipòsits eòlics per part 
d'aigúes —d'escorrentia. Vicens (2009) 
realitzà una descripció del contingut 
paleontològic dels dipòsits del ventall des 
Caló identificant mol-luscs terrestres 
atribuits al Pleistocè superior. Vicens i 
Gràcia (1988 i 1998) i Vicens (2012) 
realitzaren una descripció sedimentològica i 
paleontològica dels dipòsits pleistocens de 
la costa nord d'Artà. Identificaren als 
voltants de la platja de sa Fontsalada 
dipòsits marins a la base pertanyents al MIS 
Se i Sa coberts per alguns nivells col: luvials 
i d'eolianites. Bourrouilh (1983) identifica 
a la costa compresa entre la platja de sa 
Fontsalada i el morro d'Albarca dipòsits 
quaternaris que interpreta com eolianites. 
Pel que fa a Menorca, Mercadal (1960) i 
Mercadal et al. (1970) cita alguns dipòsits 
quaternaris a la costa nord de Menorca, 
entre els quals alguns dels estudiats en 
aquest treball com Fornells o Algaiarens. 
Identifica diversos nivells d'eolianites que 
relaciona amb els períodes freds ocorreguts 
des del Pleistocè mitjà. Henningsen (1990) 
en un estudi sedimentològic i mineralògic 
dels dipòsits quaternaris de Fornells també 


identifica fins a tres nivells d'eolianites a la 
costa nord de Menorca que relaciona amb 
les fluctuacions climàtiques del Pleistocè. 
Els dipòsits de la zona de Fornells 
corresponen al nivell superior i més recent 
vinculat al darrer període glacial. Pomar 
(2016) realitza descripcions sedimento- 
lògiques i estratigràfiques dels dipòsits de 
la zona de Fornells, posant de manifest que 
es tracta de dipòsits col-luvials típics de 
processos d'interferència eòlic-al-luvial. A 
més a més, aporta una cronologia que situa 
la seva formació durant diversos períodes 
de refredament entre 140-10 Xa. Bourrouilh 
(1983) localitza al llarg de la costa nord de 
Menorca diversos dipòsits quaternaris 
interpretats com eolianites o marès. 


Mètode 


Per a la descripció sedimentològica, 
s'han realitzat talls estratigràfics a les zones 
més representatives de cada localitat 
d'estudi per a identificar els principals 
nivells que constitueixen els dipòsits tenint 
en compte les principals superfícies 
erosives i canvis sobtats de fàcies. A cada 
punt es prengueren observacions de 
direcció de l'eix de paleocanals i direcció i 
cabussament de les capes de nivells amb 
estratificacions encreuades per determinar 
els principals sentits del transport. 

Dels diferents nivells, es prengueren 
mostres per realitzar una anàlisi 
petrogràfica i obtenir la mida de gra, el 
color, la mineralogia, el contingut en 
carbonats i la composició mineral. Cal dir 
que totes les mostres recollides presentaven 
un bon grau de cimentació, la qual cosa feu 
necessari tallar i polir les mostres per 
realitzar l'anàlisi de mida de gra i el de 
composició. Es prengueren imatges de la 
cara polida de cada mostra mitjançant lupa 
binocular de 4x amb programari Motic Ima- 

Fig. 1. Localització de les zones estudiades. 1- Ses Olles-Cap Enderrocat; 2- Ventall al-luvial des 
Caló, 3- Albarca; 4- Algaiarens; 5- Ets Alocs; 6- Binimel-là, 7- Cavalleria-Cala Mica; 8- Pedrera de 
sa Nitja, 9- Tirant-Fornells. 

Fig. 1. Location of the study areas. 1-Ses Olles-Cap Enderrocat; 2- Es Caló fan, 3- Albarca, 4- 
Algaiarens; 5- Ets Alocs; 6- Binimel-la; 7- Cavalleria-Cala Mica; 8- Sa Nitja quarry; 9- Tirant- 


Fornells. 


ge 2.0 i posteriorment s'ha analitzat la mida 
de gra mitjançant el programari lliure 
d'anàlisi d'imatges ImageJ. Per la resta 
d'anàlisis, s'ha procedit a molturar la 
mostra. 

Per a obtenir el color s'ha comparat pols 
de la mostra en sec i amb llum artificial 
mitjançant les taules Munsell. Per a 
conèixer la composició mineralògica s'ha 
fet un anàlisi de difracció de rajos X (XRD) 
utilitzant un —difractòmetre SIEMENS 
D5000 i per a extreure el contingut en 
carbonats s'ha procedit amb el mètode del 
calcímetre de Bernard. 

La interpretació genètica dels dipòsits es 
basa en els treballs de la sedimentologia de 
diferents ambients col-luvials, al-luvials, 


eòlics i costaners com Picard i High (1973), 
Massari i Parea (1988), Livingstone i 
Warren (1996), Miall (1996), Blikra 1 
Nemec (1998), Nemec i Kazanci (1999), 
Stow (2006) 1 Tsoar 1 Pye (2009). 


Descripció dels dipòsits 


S'han seleccionat nou zones de les illes 
Balears, tres a Mallorca i sis a Menorca 
(Fig. 1), amb l'objectiu de recollir els 
diferents tipus i contexts més representatius 
en què afloren dipòsits  pleistocens 
d'interferència. Es tracta en molts dels 
casos, d'afloraments costaners amb potents 
cossos sedimentaris emplaçats un centenars 

Fig. 2. Imatges dels dipòsits de dues de les zones estudiades a Menorca: Tirant-Fornells (esquerra) i 
Algaiarens (dreta). Una de les característiques més destacables dels dipòsits d'interferència és que 
estan relacionats amb relleus costaners. Com s'observa a les imatges, els dipòsits es disposen sobre 
vessants o reomplint les zones més deprimides de les valls. 

Fig. 2. Selected examples of deposits from Menorca: Tirant-Fornells (left) and Algaiarens (right). 
One of the main characteristics of interference deposits is their relationship with coastal reliefs. As 
shown in the images, these deposits are placed over coastal hillslopes or infilling valleys. 


de metres al llarg de la línia de costa, tot i 
que en alguns casos arriben al quilómetre 
de longitud. En qualsevol cas, alló més 
freqüent, és trobar-los pràcticament 
desmantellats per l'erosió marina en forma 
de pegats que s'estenen al llarg de la línia 
de costa i sense massa continuitat lateral. 

A grans trets poden diferenciar-se dos 
grans grups d'afloraments, d'una banda, els 
situats al peu d'un front muntanyós o 
penya-segat generant formes semblants a 
rampes arenoses (sand ramps) (Lancaster i 
Tchackerian, 1996; Bateman et al., 2012), o 
bé en relació a ventalls al-luvials costaners, 
dipòsits de vessant als flancs de turons 
costaners o rebliments de vall (Fig. 2). 
Majoritàriament estan constituits per capes 
de gresos però també poden contenir 
bretxes i conglomerats, així com també 
capes de llims. Tots els dipòsits estudiats es 
troben a la costa septentrional de les illes 
excepte els dipòsits de ses Olles — Cap 
Enderrocat que es situa a la costa 
meridional de Mallorca. Els dipòsits 
quaternaris estudiats es descriuen a 


continuació començant per les zones 
seleccionades a Mallorca i a continuació les 
de Menorca. 


Ses Olles — Cap Enderrocat (Mallorca) 

Aquest dipòsit es situa al flanc sud del 
cap Enderrocat (Fig. 1), entre el cap 
homònim i la raconada coneguda amb el 
nom de ses Olles (Badia de Palma, 
Mallorca). Es tracta d'un dipòsit continu 
d'uns 1,4 km de longitud que reomple una 
plataforma costanera (shore platform) d'uns 
90 m d'amplada a la base del penya-segat 
tallat sobre calcarenites esculloses del 
Miocè superior (Pomar et al., 1983; IGME, 
1991b). Els materials quaternaris es 
disposen en forma de talús, dibuixant un 
perfil lleugerament cóncau fins a assolir la 
cresta del penya-segat a uns 95 m snm. 
Aquests estan constituits totalment per 
capes de gresos. A continuació es presenta 
la descripció sedimentològica de dos talls 
estratigràfics representatius del dipòsit 
(Fig.3). 

Tall A 
a) Basament corresponent a 
calcarenites miocenes formant una 


plataforma costanera a 1,5 m snm. 

b) Conglomerat en capes de 0,1 a 0,3 
m de potència, constituït per clasts 
arrodonits i allargats amb una mida mitjana 
de 2-3 cm amb maxims de 40 cm. Els clasts 
es disposen imbricats cabussant cap a la 
mar, en general clast-suportats però 
tendeixen, ocasionalment, a presentar-se 
suportats per la matriu. Els clasts són 
fragments del basament miocè. La matriu 
està constituida per arena bioclàstica ben 
classificada amb una mida mitjana de gra 
de 0,4 mm i color 10YR 8/3. El contingut 
en carbonats es situa al voltant del 8090 
amb un contingut majoritari de calcita. 
S'observen fragments de mol-luscs marins 
atribuits al MIS Se (Cuerda, 1989). 
S'interpreta com un nivell de deposició 
marina format a partir de l'erosió de la base 
del penya-segat i reomplert per una 
acumulació de graves i còdols procedents 
de l'erosió del mateix penya-segat. 

c) Gresos en capes de 0,8 a 4 m de 
potència constituits per arenes bioclàstiques 
ben classificades amb una mida de gra 
mitjana de 0,33 mm i color 10YR 8/3. El 
contingut en carbonats és igual o superior a 
75% amb la calcita com a mineral 
majoritari. Localment pot mostrar certa 
preséncia de llims. En general presenten un 
aspecte massiu que pot canviar a laminació 
horitzontal 1 encreuada de baix angle. 
Mostren algunes estructures aillades en 
forma de canal. Presència de clasts 
angulosos aillats surant dins el sediment 
que poden organitzar-se en passades 
horitzontals localment. Presència de 
petjades de Myotragus. cı) Capes 
intercalades de fins a 0,2 m de potència 
constituides per gresos bioclastics amb 
elevada presència de llims vermellosos 
color 1OYR 7/4. Contenen clasts angulosos 


i bioturbació per vegetació. El contingut en 
carbonats arriba al 7090 amb presència 
majoritària de calcita i quars. Es tracta 
d'uns nivells depositats a partir de la 
circulació d'escorrentia difusa en forma de 
làmina. Les capes c, intercalades indiquen 
moments dominats per — processos 
col-luvials amb el substrat colonitzat per 
vegetació. 

d) —Gresos en capes de 0,5 a 2,5 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,38 mm i color 
10YR 8/2. El contingut en carbonats arriba 
al 90% i el mineral predominant és la 


calcita. Aquests nivells presenten 
estructures — d'estratificació horitzontal 
canviant a estratificació encreuada i 


encreuada en forma de canal. La laminació 
interna de les capes mostra una potència 
d'entre 1-2 cm. Localment mostra 
bioturbació per vegetació i també icnites de 
Myotragus. La direcció mitjana de 
cabussament de les capes és 153°/26° E. 
Aquest nivell s'interpreta com a dunes que 
procedien de la costa. 


Tall B 

a) Basament corresponent a calca- 
renites miocenes formant una plataforma 
d'abrasió marina a uns 0,4 m snm. 

b) Conglomerat en capes de fins 0,1 
m de potència constituït per clasts 
subangulosos a subarrodonits amb una 
mida mitjana de 2 a 5 cm i màxims de fins 
12 cm. Són fragments procedents del 
basament miocè. Es disposen suportats per 
la matriu. La matriu està composta per 
arenes bioclàstiques amb una mida de gra 
mitjana de 0,35 mm i llims vermellosos de 
color 10YR 8/4. El contingut en carbonats 
es situa al voltant del 7590 i el mineral 
majoritari és la calcita, però també hi ha 
certa presència de dolomita i quars. 

Fig. 3. Localització dels talls estratigràfics representatius de la zona de ses Olles-cap Enderrocat 
(veure localització a la Fig.1, zona 1). 


Fig. 3. Location of the main stratigrpahical sections at ses Olles-cap Enderrocat (see location at 
Fig.l, site 1). 

Presenta un aspecte massiu i pot contenir 
algun gasteròpode marí. Es disposa cobrint 
la plataforma costanera modelada sobre les 
calcarenites miocenes (nivell a) mostrant un 
aspecte molt alterat per l'erosió. Aquest 
nivell s'interpreta com un dipòsit de 
transició entre un ambient terrestre i un 
ambient marí. 

c)  Gresos en capes de 0,25 a 0,9 m de 
potència constituits per arenes bioclàstiques 
ben classificades amb una mida de gra. 
mitjana de 0,47 mm i color 10YR 8/4. El 
contingut en carbonats es situa al voltant de 
85% i la calcita és el mineral majoritari. 
Presenten estratificació horitzontal que 
evoluciona a encreuada de baix angle amb 
un cabussament cap a la costa. S'observa 
alternança de cicles —granodecreixents. 
Apareixen passades intercalades de 
copinyam dins els gresos que Cuerda i 
Sacarès (1992) i Vicens i Gràcia (1998) 
identifiquen com a Glycimeris violacescens, 
Acanthocardia tuberculata, Barbatia 
plicata, Persististrombus latus i Conus 
testidunarius entre d'altres, corresponents a 
fauna característica del MIS Se. Aquest 
nivell — s'interpreta com una platja, 
concretament d'un ambient marí poc 
profund de platja baixa (foreshore). 

d) —Gresos en capes de fins a 1 m de 
potència constituits per arenes bioclàstiques 
ben classificades amb una mida de gra 
mitjana de 0,42 mm i color 10YR 8/3. El 
contingut en carbonats es situa pròxim al 
75% i el mineral predominant és la calcita. 
Les estructures sedimentàries predominats 
són l'estratificació horitzontal canviant a 
encreuada de baix angle i estructures en 
forma de canal. Localment les estructures 
poden difuminar-se mostrant un aspecte 
més massiu. Ocasionalment s'observa algun 
clast angulós aillat surant dins el sediment. 
S'observen petjades de Myotragus. 
S'interpreta com a dipòsits al-luvials 
transportats per un corrent d'aigua difús. 


e)  Gresos en capes de 0,4 a 1,5 m de 
potència constituits per arenes bioclàstiques 
ben classificades amb una mida de gra 
mitjana de 0,36 mm i color 10YR 8/3. 
Presenten un contingut en carbonats al 
voltant de 8590 amb presència majoritària 
de calcita. Aquests gresos mostren 
estratificacions encreuades i bioturbació per 
vegetació. La laminació interna de les capes 
assoleix una potència de 2 cm. La direcció 
mitjana del cabussament de les capes és 
161°/28° E. Es tracta dunes que procedien 
de la costa. 

f) Gresos en capes de fins a 0,25 m 
de potència constituïts per arenes 
bioclàstiques ben classificades amb una 
mida de gra mitjana de 0,38 mm i color 
10YR 8/4. El contingut en carbonats es 
situa al voltant de 70% i el mineral 
majoritari és la calcita amb certa presència 
de quars. Aquests gresos mostren un 
aspecte massiu, bioturbat per vegetació i 
amb presència de llims. Aquest nivell 
s'interpreta com un dipòsit col-luvial. 

g) Gresos en capes de 0,8 a 2 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,36 mm i color 
10YR 8/2. Presenten un contingut en 
carbonats al voltant de 9090 amb presència 
majoritària de calcita. Mostren estructures 
d'estratificació encreuada i bioturbació per 
vegetació. La laminació interna de les capes 
assoleix de 2 a 3 cm de potència. La 
direcció mitjana del cabussament de les 
capes és 169°/26° E. S'interpreta com 
eolianites. 


Es Caló (Mallorca) 

Els dipòsits quaternaris des Caló es 
situen a l'extrem més septentrional de les 
serres de Llevant al seu vessant nord-oest 
dins la badia d'Alcúdia (Fig. 1). Es tracta 
de potents dipòsits constituïts per 
conglomerats i gresos que a la zona 

costanera i més deprimida d'una conca es 
disposen formant un ventall al-luvial 
costaner. El ventall ocupa una superfície de 
22,5 ha i té una longitud de radi de 0,5 km. 
La conca presenta una superfície d'1 km? i 
els relleus que la delimiten assoleixen els 
430 m snm. El basament que forma la 
conca està constituit majoritàriament per 
dolomies del Juràssic inferior (Bourrouilh, 
1983). El tall que es presenta a continuació 
mostra pràcticament tots els nivells que es 
poden observar al ventall des Caló (Fig. 4): 

a) Conglomerat en capes de 0,5 a 1,8 
m de potència constituïts per clasts 
subangulosos canviant a — angulosos, 
heteromètrics amb unes mides mitjanes de 
la 5 cm amb màxims de fins a 15 cm. Es 
tracta de fragments de les dolomies 
juràssiques del basament. Els clasts es 
disposen amb certa imbricació suportats per 
la matriu canviant localment a clast- 
suportats. La matriu està constituida per 
llims amb certa presència — d'arena 
bioclàstica. Presenta color 7.5 YR 6/6. El 
contingut en carbonats és situa al voltant 
del 1690 i el mineral predominat és el quars 
seguit de la calcita. Les capes de 
conglomerat es disposen horitzontalment 
mostrant alternança de cicles 
granodecreixents. La capa superior d'aquest 
nivell està representada per un paleosòl de 
fins 0,4 m de potència amb bandes de ferro. 
Presència de fragments de gasteròpodes 
terrestres com /lberellus companyonii O 
Chodrula gymnesica atribuits al Pleistocè 
superior (Vicens, 2009). Aquest nivell 
s'interpreta com un dipòsit al-luvial 
transportat per una corrent d'aigua difusa en 
forma de làmina que circula sobre la 
superfície del ventall. El paleosòl suggereix 
l'afebliment del processos al-luvials. 

b) Gresos en capes de 1 a 3 m de 
potència constituits per arenes bioclàstiques 
ben classificades amb una mida de gra 
mitjana de 0,33 mm i color 10YR8/2. El 


contingut en carbonats és superior al 9090 i 
l'anàlisi mineralògic indica que el mineral 
predominant és la calcita. Les estructures 
sedimentàries observades són 
l'estratificació horitzontal canviant 
lateralment cap a estratificació encreuada. 
Les capes mostren una laminació interna 
molt regular de 1 a 2 cm de potència. A la 
base s'observen clasts angulosos de | a 2 
cm de mida mitjana. Es poden observar 
algunes petjades de Myotragus. La direcció 
mitjana del cabussament de les capes és 
45°/21° E. Aquest nivell s'interpreta com a 
dunes que procedien de la costa. Les 
datacions que aporta Fornós et al. (2009) 
situen la deposició d'aquestes eolianites fa 
uns 65 Ra. 

c) Bretxa en capes 0,1 a 0,3 m de 
potència constituida per clasts angulosos i 
heteromètrics amb una mida mitjana de 3 a 
5 cm. Els clasts són fragments de les 
dolomies jurássiques del basament. La 
matriu consisteix en arenes bioclàstiques 
ben classificades amb una mida de gra 
mitjana de 0,363 mm i color 10YR 8/2. El 
contingut en carbonats es situa al voltant de 
85% i el mineral predominant és la calcita. 
El seu aspecte és en general massiu. Aquest 
dipòsit s'interpreta com un debris-flow. 

d) —Gresos en capes de 0,8 a 2 m de 
potència constituits per arenes bioclàstiques 
ben classificades amb una mida de gra 
mitjana de 0,33 mm i color 10YR 8/2. El 
contingut en carbonats és superior al 90% i 
l'anàlisi mineralògica indica que el mineral 
predominant és la calcita. Les estructures 
sedimentàries observades són 
Pestratificació horitzontal que canvia 
lateralment cap a estratificació encreuada. 
S'observa alguna petjada de Myotragus. La 
direcció mitjana del cabussament de les 
capes és 49°/23° E. Aquest nivell 
s'interpreta com a eolianites. Fornós et al. 
(2009) situa la deposició d'aquestes 
eolianites fa uns 44 Ra. 


F. Pomar et al., Dipòsits d'interferència eólic-al-luvial al Pleistocè superior de les Illes Balears 


LITOLOGIA 





Badia d'Alcúdia 


|__| Extensió del dipòsit 


157 








Ventall al-luvial 
des Caló 


Z 


500 m 


Fig. 4. Localització del tall estratigràfic representatiu del ventall al-luvial des Caló (veure localització 


a la Fig. 1, zona 2) 


Fig. 4. Location of the stratigraphical section of es Caló fan (see location at Fig. 1, site 2). 


e) Gresos en capes de 1 a 2 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,34 mm i color 
10YR 8/2. El contingut en carbonats es 
situa al voltant del 85% i el mineral 
majoritari és la calcita. Mostra estratificació 


horitzontal que evoluciona lateralment a 
encreuada de baix angle amb alguna 
estructura en forma de canal intercalada. 
Poden aparèixer algunes capes horitzontals 
de conglomerat primes de fins a 0,1 m de 
potència que contenen clasts heteromètrics 
angulosos a subangulosos, amb una mida 

mitjana de 2 a 10 cm. Es poden observar 
algunes petjades de Myotragus Alguns 
eixos de canals mesurats assenyalen una 
direcció del paleocorrent WSW-ENE. 
Aquest nivell s'interpreta com un dipòsit 
al-luvial caracteritzat per un transport en 
forma d'escorrentia difusa (sheetflow). 

f)  Gresos en capes de 0,2 a 0,4 m de 
potència constituits per arenes bioclàstiques 
ben classificades amb una mida de gra 
mitjana de 0,34 mm i color 10YR 8/2. El 
contingut en carbonats és pròxim al 90% i 
els resultats de l'anàlisi mineralogic 
indiquen una predominança de calcita. Les 
estructures sedimentàries observades són 
l'estratificació horitzontal i encreuada. 
L'exposició d'aquest nivell sobre el ventall 
permet observar algunes formes relictes de 
dunes parabòliques. La direcció mitjana del 
cabussament de les capes és 175°/20° E. 
Aquest nivell s'interpreta com eolianites. 
Fornós et al. (2009) situa la deposició 
d'aquestes eolianites fa 34 Ra. 


Albarca (Mallorca) 

Els dipòsits d'Albarca es situen a la 
zona central de la costa nord de les serres 
de Llevant (Fig. 1). Es tracta de potents 
dipòsits que ocupen de manera quasi 
contínua un tram de costa d'un quilòmetre 
de longitud, limitat a l'est per la platja de sa 
Fontsalada i a l'oest pel morro d'Albarca 
(Fig. 5). Es disposen en forma de 
rebliments de vall formant penya-segats 
verticals de 4 a 10 m amb algunes 
plataformes rocoses estretes i inclinades a 
la base ocupades per blocs caiguts del 
penya-segat. El basament que constitueix 
aquesta zona són gresos calcaris del Cretaci 
inferior amb una mida de gra fina de color 
gris i elevada presència de fractures i 


diàclasis reomplertes de calcita 
(Bourrouilh, 1983; IGME, 1991a). 
L'estructura plegada del basament 


conforma uns turons arrodonits de fins a 90 


m snm que als seus vessants costaners es 
caracteritzen per penya-segats quasi 
verticals amb un perfil convex que poden 
assolir fins 50 m snm, interromputs per 
alguns entrants ocupats per petites platges. 
A la zona estudiada, està configurada per 5 
conques amb una superfície de 2 a 4 ha que 
compten amb un únic canal de 200 a 400 m 
de longitud encaixat a les capes superiors 
dels dipòsits quaternaris formant una 
desembocadura penjada sobre la costa. 
Aquests dipòsits estan constituïts totalment 
per capes de gresos. A continuació es 
descriuen dos talls (A i B) corresponents a 
dos dels principals trams de costa ocupats 
pels dipòsits (Fig. 5). 


Tall A 

a) Gresos en capes de 0,5 a 1,8 m de 
potència constituïts per arenes bioclàstiques 
ben classificades amb una mida de gra 
mitjana de 0,37 mm i color 10YR 8/2. El 
contingut en carbonats es situa pròxim a 
8590 i el mineral majoritari és la calcita. 
Aquest nivell presenta en general capes 
massives que podem canviar a certa 
estratificació horitzontal. Aquest nivell 
s'interpreta com un dipòsit col: luvial. 

b) Gresos en capes de 0,8 a 3 m de 
potència composts per arenes bioclàstiques 
ben classificades amb una mida de gra de 
0,37 mm i color 10YR 8/2. El contingut en 
carbonats es situa al voltant del 90% i el 
mineral predominant es la calcita. Presenta 
capes amb estratificació horitzontal que pot 
canviar a estratificació encreuada de baix 
angle. Es pot observar alguna estructura de 
canal. S'observen alguns clasts angulosos 
producte de l'erosió del basament cretaci. 
Aquest nivell s'interpreta com un dipòsit 
al-luvial caracteritzat per un transport de 
forma laminar (sheetflov). 

c) Gresos en capes de 1 a 1,5 m de 
potència constituits per arenes bioclàstiques 
moderadament classificades amb una mida 

Fig. 5. Localització dels talls estratigràfics representatius de la zona d’ Albarca (veure localització a la 


Fig. 1, zona 3). 


Fig. 5. Location of the main stratigraphical sections at Albarca (see location at Fig. 1, site 3). 


de gra mitjana de 0,36 mm i color 10YR 
8/3. El contingut en carbonats es situa la 
voltant del 8090 i el mineral majoritari és la 
calcita. Aquest nivell presenta en general 
un aspecte massiu que lateralment pot 
canviar a certa estratificació encreuada i 
estructures en forma de canal massiu. 
S'observen clasts angulosos surant dins el 
sediment amb unes mides mitjanes de 2 a 4 
cm. Els clasts procedeixen del basament 
cretaci. S’interpreta com un dipòsit 
col-luvial de localment el transport tendia a 
concentrar-se 1 formar xaragalls 
(streamflow). 

d)  Gresos en capes de 0,6 a 1 m de 
potència constituits per arenes bioclàstiques 
ben classificades amb una mida de gra 


mitjana de 0,39 mm i color 10YR 8/4. El 
contingut en carbonats es situa al voltant 
del 80% i el mineral majoritari és la calcita. 
Aquest nivell mostra un aspecte massiu que 
pot canviar a certa estratificació encreuada 
de baix angle i bioturbació per vegetació. 
Aquest nivell s'interpreta com un dipòsit 
col:luvial. 

e)  Gresos en capes de 0,8 a 1,5 m de 
potència composts per arenes bioclàstiques 
ben classificades amb una mida de gra 
mitjana de 0,35 mm i color 10YR 8/3. El 
contingut en carbonats és pròxim 90% i el 
mineral predominant és la calcita. Presenta 
estratificació horitzontal que lateralment 
canvia a estratificació ondulada, estrati- 
ficació encreuada en forma de canal i capes 

massives. També s'observen estructures en 
forma de canal reomplertes de làmines 
horitzontals. Localment s'observa 
bioturbació per vegetació. La direcció 
mitjana del paleocorrent assenyalada pels 
eixos dels canals és NNW-SSE. Aquest 
nivell s'interpreta com un dipòsit col-luvial 
caracteritzat per un transport de forma 
laminar de rentat del vessant (sheetflow) 
que pendent avall es podia concentrar 
formant —xaragalls. Posteriorment es 
reomplien per sediments arrossegats de 
manera difusa formant fluxos laminars. 

f) —Gresos amb alt contingut en llims 
en capes de 0,2 a 0,5 m de potència 
constituits per arenes bioclàstiques ben 
classificades amb una mida de gra mitjana 
de 0,35 mm i color 10YR 8/3. El contingut 
en carbonats es situa pròxim al 80% i el 
mineral predominant és la calcita amb certa 
presència de dolomita i quars. Aquest nivell 
presenta un aspecte massiu i bioturbació per 
vegetació. — S'observen alguns clasts 
angulosos surant dins el sediment de no 
més de 3 cm. S'interpreta com un dipòsit 
col:luvial. 

g) Gresos en capes de 0,7 a 1 m de 
potència constituits per arenes bioclàstiques 
ben classificades amb una mida de gra 
mitjana de 0,34 mm i color 10YR 8/2. El 
contingut en carbonats es situa al voltant 
del 8590 i el mineral predominant és la 
calcita. Mostra capes massives que 
lateralment canvien a estratificació 
horitzontal i estructures en forma de llentia 
reomplertes per capes horitzontals que 
tallen les capes anteriors, així com també 
alguns canals massius. Surant dins el 
sediment s'hi observen clasts angulosos 
amb una mida mitjana de 2 a 4 cm i d'altres 
de poc més de 1 cm procedents dels gresos 
calcaris del basament. La direcció mitjana 
del paleocorrent assenyalada pels eixos dels 
canals és N-S. Aquest nivell s'interpreta 
com un dipòsit al-luvial caracteritzat per un 


transport que tendia a concentrar-se 
pendent avall formant canals que 
posteriorment s'anaven reomplint així com 
s'abandonaven i se'n formaven de nous que 
tallaven els sediments dipositats. 


Tall B 

a) —Gresos en capes de 0,2 a 0,5 m de 
potència constituits per arenes bioclàstiques 
ben classificades amb una mida de gra 
mitjana de 0,39 mm i color 10YR 8/3. El 
contingut en carbonats es situa al voltant 
del 8590 i el mineral predominant és la 
calcita. Presenta un aspecte en general 
massiu amb alguna estructura de canal 
massiu. S'observa certa bioturbació per 
vegetació. — Poden observar-se clasts 
angulosos surant dins el sediment de no 
més de 2 cm. Aquest nivell s'interpreta com 
un dipòsit col: luvial. 

b) —Gresos en capes de 0,4 a 0,8 m de 
potència composts per arenes bioclàstiques 
ben classificades amb una mida de gra 
mitjana de 0,35 mm i color 10YR 8/3. El 
contingut en carbonats és pròxim a 80% i el 
mineral majoritari és la calcita. Presenta 
capes horitzontals massives amb una 
potència de 0,2 m amb certa bioturbació per 
vegetació. S'hi observa alguna estructura de 
canal massiu. Aquest nivell s'interpreta 
com un dipòsit col: luvial. 

c) Gresos en capes de 0,7 a 1 m de 
potència constituits per arenes bioclàstiques 
ben classificades amb una mida de gra 
mitjana de 0,38 mm i color 10YR 8/2. El 
contingut en carbonats es situa al voltant de 
90% i el mineral predominant és la calcita. 


Mostra estratificació horitzontal molt 
emmascarada per l'elevat grau de 
bioturbació per vegetació tallada per 


estructures en forma de canal. S'observen 
clasts angulosos amb una mida mitjana de 2 
a 4 cm surant dins el sediment procedents 
del basament. És possible observar petjades 
de Myotragus. Aquest nivell s'interpreta 

com un dipòsit al-luvial caracteritzat per un 
transport de forma laminar (sheetflow) que 
es podia concentrar i formar canals a una 
zona molt colonitzada per vegetació. 

d) —Gresos en capes de 0,4 a 1 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,4 mm i color 
10YR 8/3. El contingut en carbonats es 
situa pròxim a 80% i el mineral 
predominant és la calcita. Presenta 
estratificació encreuada canviant a certa 
estratificació encreuada en forma de canal. 
S'observen estructures en forma de canal 
reomplertes per llenties de clasts angulosos 
de 1 a 3 cm. Els clasts es disposen imbricats 
en passades formant petites barres. 
Localment s'observa certa bioturbació per 
vegetació. La direcció del paleocorrent 
mitjana assenyalada pels eixos dels canals 
és NNE-SSVV. Aquest nivell s'interpreta 
com un dipòsit al-luvial caracteritzat per un 
transport concentrat formant canals. 

e)  Gresos en capes de 0,3 a 0,5 m de 
potència constituits per arenes bioclàstiques 
ben classificades amb una mida de gra 
mitjana de 0,33 mm i color 10YR 8/2. El 
contingut en carbonats es situa al voltant de 
8590 i el mineral majoritari és la calcita. 
Mostra estratificació horitzontal canviant a 
estratificació encreuada de baix angle. 
Localment mostra — bioturbació per 
vegetació. Apareix alguna passada 
horitzontal de clasts angulosos d'uns 3 cm. 
Es tracta d'un dipòsit al-luvial caracteritzat 
per un transport de forma laminar sobre el 
vessant. 


Algaiarens (Menorca) 

Els dipòsits d'Algaiarens es situen a 
l'extrem occidental de la costa nord 
menorquina (Fig. 1). Es tracta de petits 
afloraments de pocs metres de potència que 
es disposen de forma irregular als dos 
flancs de la cala d'Algaiarens sobre dos 


turons que tanquen la cala: coster de ses 
Fontanelles (65 m) i puig Tremolor (38 m). 
El basament que conforma aquests relleus 
correspon a les dolomies en fàcies 
Muschelkalk del Triàsic mitjà (Bourrouilh, 
1983). Aquests dipòsits estan constituits 
majoritàriament per gresos i conglomerats 
que es disposen en forma de dipòsits de 
vessant molt inclinats. S'han realitzat dos 
talls (A i B), un a cada flanc de la cala i es 
descriuen a continuació (Fig. 6). 


Tall A 

a) Gresos en capes 0,2 a 0,5 m de 
potència constituits per arenes bioclàstiques 
moderadament classificades amb una mida 
de gra mitjana de 0,39 mm i color 1OYR 
8/4. El contingut en carbonats es situa al 
voltant del 8090 i el mineral majoritari és la 
calcita. Aquest nivell mostra un aspecte 
massiu que canvia localment a una certa 
estratificació horitzontal. — S'hi poden 
observar clasts angulosos aillats surant dins 
el sediment. S'interpreta com un dipòsit 
col:luvial. 

b) Gresos en capes de 0,5 a 2,5 m de 
potència constituits per arenes bioclàstiques 
ben classificades amb una mida de gra 
mitjana de 0,32 mm i color 10YR 8/4. El 
contingut en carbonats és pròxim al 85% i 
el mineral majoritari és la calcita. Aquest 
nivell mostra estratificacions horitzontals 
de fins a 0,25 m de potència que canvien 
lateralment a estratificació encreuada de 
baix angle. Localment es pot observar certa 
laminació interna imbricada de 1 a 2 cm de 
potència cabussant pendent amunt. Poden 
observar-se certes estructures de canal 
massiu. Surant dins el sediment hi ha clasts 
angulosos a molt angulosos, heteromètrics 
de mida mitjana de 2 a 5 cm amb màxims 
de fins a 20 cm. Localment poden disposar- 
se en passades horitzontals que mostren 
certa imbricació. Aquest nivell s'interpreta 
com un dipòsit col-luvial caracteritzat per 

un transport gravitatori del sediment en 
forma de petits debris-flows peró en general 
es tracta d'un escolament difús en forma de 
lámina (sheetflow). 

c)  Gresos en capes de 0,1 a 0,4 m de 
potència constituits per arenes bioclàstiques 
ben classificades amb una mida de gra 
mitjana de 0,41 mm i color 10YR 8/4. El 
contingut en carbonats és situa al voltant de 
70% i el mineral majoritari és la calcita, 
encara que també hi ha certa presència de 
quars. L'estructura sedimentària 
característica d'aquest nivell és 
l'estratificació horitzontal que canvia a 
capes massives. Les capes mostren 
bioturbació per la vegetació i clasts molt 
angulosos surant dins el sediment sense cap 
tipus d'organització. S'hi observa una petita 
presència de llims. S'interpreta com un 
dipòsit col-luvial amb un transport poc 
actiu degut a la colonització per vegetació. 

d) Gresos en capes de 0,4 a 1 m de 
potència composts per arenes bioclàstiques 
ben classificades amb una mida de gra 
mitjana de 0,43 mm i color 10YR 8/4. El 
contingut en carbonats es situa pròxim al 
7090 i el mineral predominant és la calcita, 
amb presència de dolomita i quars. Aquest 
nivell presenta estratificació horitzontal 
canviant a estratificació encreuada de baix 
angle. Pot observar-se alguna estructura en 
forma de canal amb alguns clasts angulosos 
a l'interior que lateralment canvia a 
laminacions imbricades tot seguint el 
pendent del vessant. Presenta clasts 
angulosos a molt angulosos surant dins tot 
el nivell. Bioturbació per vegetació. Aquest 
nivell s'interpreta com un nou dipòsit 
col-luvial caracteritzat per un transport en 
forma de debris-flows 


Tall B 

a) Conglomerat en capes de 0,3 a 1,8 
m format per clasts arrodonits amb certa 
tendència a allargats, heteromètrics amb 


unes mides mitjanes de 5 a 10 cm (màxims 
de 30 cm). Els clasts són majoritàriament 
fragments procedents de les dolomies 
triàsiques. En general els clasts es disposen 
suportats per la matriu però cap a la mar 
tendeixen a clast-suportats. Es mostren 
imbricats cabussant cap a la costa. La 
matriu está constituida per arenes 
bioclàstiques amb presència de llims de 
color 10YR 7/6. El contingut en carbonats 
es situa al voltant de 75% i l'anàlisi 
mineralògica indica una predominança de 
la calcita amb presència de quars. Mostra 
estratificació encreuada cabussant cap a la 
mar amb cicles granodecreixents. Les capes 
superiors mostren certa estratificació 
horitzontal. Terra endins i cap a la part 
superior el contingut en llims de la matriu 
augmenta. La potència d'aquest 
conglomerat disminueix cap a la mar. S'hi 
observen fragments de gasteròpodes marins 
com Persististrombus latus característics de 
la fauna càlida del MIS Se. Aquest nivell 
s'interpreta com una platja de còdols de la 
qual se pot observar la progradació de 
diferents bermes. Aquesta característica 
indica una progressiva regressió del nivell 
marí acompanyat d'un augment d'aportació 
sedimentaria terrígena a la zona de 
backshore representat per l'augment de 
llims terra endins. 

b) Paleosol de fins 0,3 m de potència 
constituit per llims vermellosos de color 
10YR 7/4. El contingut en carbonats es 
situa al voltant del 3090 i els minerals 
predominants són el quars i la dolomita. 
Poden observar-se alguns clasts angulosos i 
també d'arrodonits procedents del nivell 
inferior. Aquesta capa de paleosòl va 
perdent potència cap a la mar fins a 
desaparèixer. 

c)  Gresos en capes de 0,2 a 0,4 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,38 mm i color 

10YR 8/3. El contingut en carbonats és 
pròxim al 85% i el mineral predominant és 
la calcita. Aquest nivell presenta capes 
massives però localment se pot intuir certa 
estratificació encreuada. En general, mostra 
un alt grau de bioturbació per vegetació. 
Les capes mostren certa forma de falca als 
extrems i estan separades per una capa 
prima d'1 a 3 cm de potència de llims 
vermellosos. S'interpreta com dunes molt 

colonitzades per vegetació procedents de la 
costa. 

d) Paleosòl de fins 0,3 a 0,5 m de 
potència constituit per llims vermellosos de 
color 10YR 7/4. El contingut en carbonats 
es situa al voltant del 35% i el minerals pre 
dominants són el quars i la dolomita. Poden 
observar-se alguns clast angulosos formant 
petites passades horitzontals o llenties. 


Platja des Bot 







Cala 
d'Algaiarens / 





|__| Extensió del dipòsit 


Fig. 6. Localització dels talls estratigràfics representatius de la zona d'Algaiarens (veure localització 


a la Fig. 1, zona 4). 


Fig. 6. Location of the main stratigraphical sections at Algaiarens (see location at Fig. 1, site 4). 

e) Gresos en capes de fins a 0,25 m 
de potència constituïts per arenes 
bioclàstiques ben classificades amb una 
mida de gra mitjana de 0,37 mm i color 
10YR 8/2. El contingut en carbonats es 
situa pròxim al 90% i el mineral 
predominant és la calcita. Presenta 
estratificació horitzontal amb laminació 
interna encreuada de baix angle amb una 
potència de 0,5 a 1 cm. Pot observar-se 
alguna petjada de Myotragus. Aquest nivell 
s'interpreta com dunes que procedien de la 
costa. 


Ets Alocs (Menorca) 

Aquests dipòsits es situen en un tram de 
costa entre la cala del mateix nom i cala 
Calderer (Fig. 1). Consisteixen en 
afloraments d'uns pocs metres de potència 
que ocupen trams de costa de manera 
irregular d'entre 150 i 350 m longitud i que 
es disposen adossats a vessants molt 
inclinats o penya-segats. Els dipòsits 
formen un penya-segat quasi vertical d'uns 
6 m d'altura amb una plataforma rocosa 
lleugerament inclinada cap a la mar d'uns 
15 m d'amplada a la base. La costa es 
caracteritza per la presència de turons molt 
pròxims d'entre 100 i 150 m d'altura 
modelats per torrents de fins 400 m de 
longitud pràcticament rectilinis. En alguns 
casos els torrents s'encaixen dins els 
dipòsits quaternaris i o formen una 
desembocadura penjada a uns pocs metres 
sobre el nivell de la mar. Les conques que 
alimenten aquests torrents tenen unes 
superfícies de 2 a 8 ha. El basament que 
constitueix aquestes conques és una 
alternança de capes plegades de 5 a 15 cm 
de gresos i llims amb un elevat grau 
d'esquistositat corresponents al Permia 
superior (Bourrouilh, 1983). Els dipòsits 
d'ets Alocs estan constituits per potents 
capes de gresos amb algunes capes de 
bretxes intercalades. A continuació es 


descriuen dos talls (A i B) corresponents a 
un dels afloraments més continu i complet 
de la zona (Fig. 7). 


Tall A 

a) Gresos en capes de 0,3 a 1,5 m de 
potència que consisteixen en arenes 
bioclàstiques moderadament classificades 
amb una mida de gra mitjana de 0,31 mm i 
color 10YR 8/3. El contingut en carbonats 
es situa al voltant del 70% i el mineral 
predominant és la calcita peró també hi ha 
certa preséncia de quars. Presenta un 
aspecte massiu amb alguns clasts angulosos 
aillats surant dins el sediment. Localment 
s'observa bioturbació per vegetació. Aquest 
nivell s'interpreta com un dipòsit col-luvial. 

b) Bretxes en capes de 0,1 a 0,25 m 
de potència constituides per clasts 
angulosos a molt angulosos, heteromètrics 
amb unes mides mitjanes de 4 a 10 cm i 
suportats per la matriu. Majoritàriament són 
fragments procedents de les capes de gresos 
del basament. La matriu està constituida per 
llims vermellosos de color 10YR 7/4 amb 
cert contingut en arena bioclàstica que pot 
variar localment. El contingut en carbonats 
es situa pròxim al 2690 i el mineral 
predominant és el quars. En general mostra 
un aspecte massiu i la presència de clasts 
pot variar de 5 a 20%. Localment pot 
mostrar certa estratificació horitzontal. 
S'interpreta com un dipòsit col-luvial. 

c) Gresos en capes de 1 a 3 m de 
potència constituides per arenes 
bioclàstiques ben classificades amb una 
mida de gra mitjana de 0,42 mm i color 
10YR 8/3. El contingut en carbonats es 
situa al voltant de 7090 i el mineral 
predominat és la calcita. Les estructures 


sedimentàries característiques — d'aquest 
nivell són l'estratificació horitzontal que 
lateralment canvia a estratificació 


encreuada de baix angle; capes massives 
canviant cap a laminació horitzontal i 

laminació imbricada: puntualment 
estratificació encreuada en forma de canal i 
estructures en forma de canal massiu. 
Localment pot observar-se bioturbació per 
vegetació i clasts angulosos surant dins el 
sediment. També és possible observar 
petjades de Myotragus. Aquest nivell 
s'interpreta com un dipòsit transportat en 
general per una escorrentia difusa però que 
puntualment es concentrava formant canals. 
Algunes estructures com la laminació 
imbricada suggereixen intercalació de 
debris-flows. 

d) Bretxa en capes de 0,1 a 0,2 m de 
potència constituida clasts angulosos, 
heterométrics amb una mida mitjana de 4 a 
10 cm i suportats per la matriu. 
Majoritàriament són fragments de les capes 
de gresos del basament. La matriu està 
composta de llims vermellosos color 10YR 


7/4. El contingut en carbonats es situa al 
voltant de 22% i el mineral predominant és 
el quars. La presència de clasts en aquest 
nivell varia localment des de 2% a 20%. 
S'interpreta com un dipòsit col-luvial. 

e)  Gresos en capes de 0,25 a 0,7 m de 
potència constituits per arenes bioclàstiques 
ben classificades amb una mida de gra 
mitjana de 0,39 mm i color 10YR 8/3. El 
contingut en carbonats es situa pròxim a 
70% i el mineral predominant és la calcita, 
així com també certa presència de quars. 
Mostra estratificació horitzontal que pot 
difuminar-se i canviar capes quasi massives 
amb alguna estructura en forma de canal 
massiu i bioturbació per vegetació. Aquest 
nivell s'interpreta com un dipòsit al-luvial 
caracteritzat per un transport de forma 
difusa (sheetflow). 


Fig. 7. Localització dels talls estratigràfics representatius de la zona dets Alocs (veure localització a 


la Fig. 1, zona 5). 


Fig. 7. Location of the main stratigraphical sections at ets Alocs (see location at Fig. 1, site 5). 

f) —Gresos en capes de 0,1 a 0,25 m 
de potència constituïts per arenes 
bioclastiques ben classificades amb una 
mida de gra mitjana de 0,38 mm i color 
10YR 8/2. El contingut en carbonats es 
situa al voltant de 85% i l'anàlisi 
mineralògic indica una predominança de la 
calcita. Presenta estratificació horitzontal 
canviant lateralment a estratificació 
encreuada de baix angle. Mostra 
bioturbació per vegetació, estructures de 
motlles d'arrels i petjades de Myotragus. 
És possible observar algunes estructures de 
dunes parabòliques en planta que indiquen 
una procedència de la costa. La direcció 
mitjana del cabussament de les capes és 
200°/23° S. Aquest nivell s'interpreta com 
eolianites. 


Tall B 
a)  Gresos en capes de 0,2 a 1,5 m de 
potència constituits per arenes 


bioclàstiques moderadament classificades 
amb una mida de gra mitjana de 0,31 mm i 
color 10YR 8/3. El contingut en carbonats 
es situa al voltant del 7090 i el mineral 
predominant és la calcita però també hi ha 
certa presència de quars. Presenta un 
aspecte massiu amb alguns clasts 
angulosos aïllats surant dins el sediment. 
Localment s'observa bioturbació per 
vegetació i motlles d'arrels. Aquest nivell 
s'interpreta com un dipòsit col- luvial. 

b) —Bretxes en capes de 0,25 a 1,9 m 
de potència constituides per clasts 
angulosos a molt angulosos, heterométrics 
amb unes mides mitjanes de 5 a 10 cm, 
amb máxims de fins 20 cm 1 suportats per 
la matriu. Majoritáriament són fragments 
procedents de les capes de gresos del 
basament. La matriu está constituida per 
llims vermellosos de color 10YR 7/4 amb 
cert contingut en arena bioclástica. El 
contingut en carbonats es situa próxim al 
28% 1 el mineral predominant és el quars 1 


la dolomita. Presenta capes horitzontals 
massives que lateralment poden canviar a 
estratificació encreuada de baix angle. 
S'observa imbricació dels clasts. Mostra 
una capa inferior de bretxes amb matriu 
llimosa, a continuació una capa amb poca 
presència de clasts i matriu areno-llimosa i 
finalment una capa superior amb passades 
horitzontals de clasts amb matriu areno- 
llimosa. Aquest nivell s'interpreta com un 
dipòsit de vessant. 

c) Gresos en capes de 0,5 a 1,5 m de 
potència constituits per arenes 
bioclàstiques moderadament ben 
classificades amb una mida de gra mitjana 
de 0,36 mm i color 10YR 8/2. El contingut 
en carbonats es situa al voltant 90% i el 
mineral predominant és la calcita. Mostra 
estratificació encreuada i bioturbació per 
vegetació. La direcció mitjana de 
cabussament de les capes és 195°/29° S. 
Aquest dipòsit s'interpreta com dunes que 
procedien de la costa. 

d) —Gresos en capes de 0,2 a 1 m de 
potència constituits per arenes 
bioclàstiques ben classificades amb una 
mida de gra mitjana de 0,4 mm i color 10 
YR 8/3. El contingut en carbonats és 
pròxim a 75% i el mineral predominant és 
la calcita tot i que hi ha certa presència de 
quars. Mostra capes amb estratificació 
horitzontal massives que poden canviar 
lateralment cap a estratificació encreuada 
de baix angle i encreuada en forma de 
canal. Pot aparèixer algun clast angulós 
surant dins el sediment. Aquest nivell 
s'interpreta com un dipòsit alluvial 
caracteritzat per un transport de forma 
difusa (sheetflow). 

e) Bretxa en capes de 0,2 a 0,4 m de 
potència consistent en clasts angulosos a 
molt angulosos, heteromètrics amb una 
mida mitjana de 2 a 5 cm. Es disposen 
suportats per la matriu amb una presència 
de 2090 que localment pot reduir-se fins a 

la desaparició. El contingut en carbonats es 
situa al voltant del 3090 i el mineral 
predominant és el quars. Presenta un 
aspecte massiu. Aquest nivell s'interpreta 
com un dipòsit col. luvial. 

f)  Gresos en capes de 0,8 a 2 m de 
potència constituits per arenes 
bioclàstiques ben classificades amb una 
mida de gra mitjana de 0,39 mm i color 
10YR 8/2. El contingut en carbonats es 
situa pròxim al 95% i el mineral 
predominant és la calcita. Aquest nivell 
mostra estructures d'estratificació 
horitzontal que lateralment canvia a 
estratificació encreuada de baix angle i 
estratificació encreuada. Localment 
presenta bioturbació per vegetació i 
motlles d'arrels. També presenta petjades 
de Myotragus. La direcció mitjana del 
cabussament de les capes és 221°/30° S. 
S'interpreta com dunes que procedien de 
la costa. 


Binimel:là (Menorca) 

Aquests dipòsits es situen al flanc est 
de la platja de Binimel:là (Fig. 1). En 
aquest tram de costa, d'uns 350 m de 
longitud, hi apareixen de manera molt 
irregular i altament erosionats petits 
dipòsits de sediments quaternaris. Al punt 
on s'hi observa una seqüència més 
completa consisteix en un petit aflorament 
en forma de dipòsits de vessant adossat a 
la desembocadura d'una conca de no més 
de 4 ha. Els relleus més pròxims no 
superen 75 m i es tracta de turons 
arrodonits constituits per una alternança de 
capes plegades de 5 a 15 cm de gresos i 
llims amb un elevat grau d'esquistositat 
corresponents al  Permiá superior 
(Bourrouilh, 1983). Els dipòsits de 
Binimel- lá estan constituits 
majoritàriament per gresos amb la 
presència d'alguna capa de llims. S'han 


realitzat dos talls (A i B) que es descriuen 
a continuació (Fig. 8). 


Tall A 

a)  Basament corresponent als gresos 
i llims del Permià superior formant un 
esglaó de fins a 1 m snm amb una estreta 
plataforma davant recoberta per una platja 
de graves i blocs de gresos quaternaris. 

b)  Gresos en capes de 0,4 a 1,8 m de 
potència constituits per arenes 
bioclàstiques moderadament classificades 
amb una mida de gra mitjana de 0,42 mm i 
color 10YR 8/3. El contingut en carbonats 
es situa pròxim al 70% i el mineral 
predominats és calcita però també hi ha 
certa presència de quars. Presenta capes 
massives que lateralment canvien cap 
estratificació horitzontal i ondulada. 
S'observen algunes estructures en forma 
de canal massiu. Localment s'observa 
bioturbació per vegetació. Pot aparèixer 
alguna passada horitzontal de clasts molt 
angulosos. Aquest nivell s'interpreta com 
un dipòsit col-luvial de vessant. 

c) —Paleosòl en capes no superiors a 
0,3 m de potència constituit per llims 
vermellosos amb presència —d'arena 
bioclàstica de color 10YR 7/4. El 
contingut en carbonats es situa al voltant 
de 42% i els minerals predominants són el 
quars i la calcita. 

d) Gresos en capes de 0,4 a 0,7 m de 
potència consistents en arenes 
bioclàstiques ben classificades amb una 
mida de gra mitjana de 0,38 mm i color 
10YR 8/4. El contingut en carbonats es 
situa al voltant de 7590 i el mineral 
predominant és la calcita. Mostra capes 
massives que lateralment poden canviar 
cap estratificació ondulada massiva i al 
grau de bioturbació per vegetació. Pot 
observar-se algun clast angulós aillat 
surant dins el sediment. Aquest nivell 
s'interpreta com un dipòsit col: luvial. 

e)  Gresos en capes de 0,2 a 0,8 m de 
poténcia constituits per arenes bioclástques 
ben classificades amb una mida de gra 
mitjana de 0,33 mm i color 10YR 8/2. El 
contingut en carbonats es situa pròxim al 
9090 i l'anàlisi mineralògica assenyala la 
calcita com a mineral predominant. Les 
estructures sedimentàries característiques 
d'aquest nivell són —V'estratificació 
encreuada de baix angle i l'estratificació 
encreuada. Presenta  bioturbació per 
vegetació i motlles d'arrels. La direcció 







Tall A 


|__| Extensió del dipòsit 


Platja de Binimel-la 


mitjana del cabussament de les capes és 
110°/24° S. S'interpreta com eolianites. 


Tall B 

a) —Paleosòl en capes de 0,2 a 0,5 m 
de potència constituit per llims 
vermellosos de color 10YR 7/4. El 
contingut en carbonats es situa al voltant 
de 26% i el mineral predominat és el quars 
amb presència de dolomita. Conté certa 
presència d'arena bioclàstica. 

Fig. 8. Localització dels talls estratigràfics representatius de la zona de Binimel:là (veure localització 


a la Fig. 1, Zona 6). 


Fig. 8. Location of the main stratigraphical sections at Binimel-lá (see location at Fig. 1, site 6). 

b) —Gresos en capes de 0,5 a 1,5 m de 
potència constituits per arenes bioclàstiques 
ben classificades amb una mida de gra 
mitjana de 0,32 mm i color 10YR 8/2. El 
contingut en carbonats es situa al voltant 
del 9090 i el mineral predominant és la 
calcita. Presenta estratificació encreuada de 
baix angle canviant lateralment a 
estratificació encreuada cabussant cap a la 
costa amb els extrems disposats de forma 
asimptòtica. Es poden observar alguns 
motlles d'arrels sobre la seva superfície. La 
direcció mitjana del cabussament de les 
capes és 145°/26° W. Aquest nivell 
s'interpreta com eolianites. 


Cavalleria — Cala Mica (Menorca) 

Aquests dipòsits estan emplaçats entre 
cala Mica i la platja de Cavalleria a la costa 
nord de Menorca (Fig. 1). Es tracta de dos 
petits dipòsits situats a la zona costanera 
més deprimida de dues conques. D'una 
banda el dipòsit de Cavalleria es disposa 
sobre un vessant formant un talús inclinat al 
flanc oest de la platja i per l'altra, el dipòsit 
de cala Mica es disposa sobre la costa en 
forma de petit ventall al flanc est de la cala. 
Les conques tenen unes superfícies de 5 a 8 
ha i estan travessades per un torrent de no 
més de 400 m de longitud. Els relleus que 
delimiten les conques són turons arrodonits 
d'entre 50 i 60 m i estan constituits per 
materials del Permià superior consistents en 
alternança de capes plegades de gresos i 
llims de 5 a 15 cm de potència (Bourrouilh, 
1983). Els dipòsits quaternaris estan 
constituïts totalment per gresos. A 
continuació es fa una descripció dels 
dipòsits de la platja de Cavalleria i de cala 
Mica (Fig. 9). 


Tall platja de Cavalleria (PC) 

a) Gresos en capes de 0,4 a 0,9 m de 
potència constituïts per arenes bioclàstiques 
ben classificades amb una mida de gra 


mitjana de 0,43 mm i color 10YR 8/3. El 
contingut en carbonats és situa al voltant de 
7090 i el mineral predominant és la calcita. 
Aquest nivell mostra capes horitzontals 


massives que poden canviar a capes 
ondulades amb certa bioturbació per 
vegetació. S'interpreta com un dipòsit 
col:luvial. 


b) Gresos en capes de 0,3 a 2 m de 
potència constituïts arenes bioclástiques 
moderadament classificades amb una mida 
de gra mitjana de 0,4 mm i color 10YR 8/3. 
Hi ha certa presència de llims. El contingut 
en carbonats es situa al voltant de 65% i el 
mineral predominat és la calcita. Presenta 
estratificació horitzontal que lateralment 
canvia a estratificació encreuada de baix 
angle o capes massives. Mostra bioturbació 
per vegetació i petjades de Myotragus. 
Aquest nivell s'interpreta com un dipòsit 
al-luvial caracteritzat per un transport de 
forma laminar (sheetflow). 

c) Gresos en capes de 0,1 a 0,25 m de 
potència formats per arenes bioclàstiques 
ben classificades amb una mida de gra 
mitjana de 0,41 mm i color 10YR 8/3. El 
contingut en carbonats es situa proxim al 
85% i el mineral predominant és la calcita. 
Mostra estratificació horitzontal canviant 
cap estratificació encreuada de baix angle. 
Presenta un alt grau de bioturbació per 
vegetació. Aquest nivell s'interpreta com 
eolianites. 


Tall cala Mica (CM) 
a) Gresos en capes de 1 a 2 m de 
potència constituides per arenes 


bioclàstiques ben classificades amb una 
mida de gra mitjana de 0,39 mm i color 
10YR 8/4. Hi ha certa presència de llims. El 
contingut en carbonats és pròxim a 75% i el 
mineral predominant és la calcita. Les 
estructures sedimentàries característiques 
d'aquest nivell són les capes ondulades 
massives canviant lateralment cap 

estratificació horitzontal o estructures en 
forma de lòbul. De forma local s'hi observa 
bioturbació per vegetació. També pot 
presentar algun clast angulós surant dins el 
sediment. Aquest nivell s'interpreta com un 
dipòsit col-luvial caracteritzat per un 
transport laminar que pot concentrar-se 
formant petits debris-flows arenosos. 

b) —Gresos en capes de 0,8 a 1,5 m de 
potència consistents en arenes bioclàstiques 
moderadament ben classificades amb una 
mida de gra mitjana de 0,38 mm i color 
10YR 8/2. El contingut en carbonats es 

Fig. 9. Localització dels talls estratigràfics representatius de la zona de Cavalleria-Cala Mica (veure 


localització a la Fig. 1, zona 7). 


Fig. 9. Location of the main stratigraphical sections at Cavalleria-Cala Mica (see location at Fig. 1, 


site 7). 

Pedrera de sa Nitja (Menorca) 

Els dipòsits de la pedrera de sa Nitja se 
situen a una àmplia raconada flanquejada 
de penya-segats i costers entre la platja de 
Cavalleria i el port de sa Nitja (Fig. 1). Es 
tracta d'un dipòsit més o manco continu 
que ocupa un tram de costa rectilini d'uns 
200 m de longitud. El dipòsit es disposa 
inclinat formant un dipòsit de vessant sobre 
un coster que assoleix fins a 36 m snm. Els 
materials que conformen el basament són 
dolomies amb una elevada presència de 
diaclasis de la fàcies Muscheskalk del 
Triàsic mitjà (Bourrouilh, 1983). 
L'explotació d'aquests dipòsits com a 
pedreres de marès ha permès l'exposició de 
diversos talls estratigràfics que mostren 
l'arquitectura dels cossos sedimentaris. 
Aquests dipòsits estan constituïts 
majoritàriament per gresos però també és 
possible observar algunes capes de bretxes. 
A continuació es descriuen els nivells d'un 
tall representatiu dels dipòsits de la pedrera 
de sa Nitja (Fig. 10): 

a)  Gresos en capes de 0,5 a 2,5 m de 
potència constituits per arenes bioclàstiques 
ben classificades amb una mida de gra 
mitjana de 0,37 mm i color 10YR 8/4. El 
contingut en carbonats es situa pròxim al 
80% i el mineral predominant és la calcita. 
Presenta estratificació horitzontal canviant 
cap estratificació encreuada de baix angle i 
puntualment alguna estructura en forma de 
canal massiu. Poden observar-se algunes 
passades de petits clasts angulosos amb una 
mida de fins 0,5 cm. Aquest nivell 
s'interpreta: com un dipòsit col-luvial 
caracteritzat per un transport sedimentari de 
manera laminar (sheetflow) de les aigiies 
que rentaven el vessant i que localment es 
concentrava formant algun xaragall. 

b) Gresos en capes de 0,3 a 1 m de 
potència constituits per arenes bioclàstiques 
ben classificades amb una mida de gra 


mitjana de 0,39 mm i color 1OYR 8/4. Hi 
ha certa presència de llims. El contingut en 
carbonats es situa al voltant de 8590 i el 
mineral predominant és la calcita. Mostra 
capes massives i amb estratificació 
horitzontal que poden canviar lateralment 
cap estratificació encreuada de baix angle i 
estructures en forma de canal. És possible 
observar estructures en planta sobre aquest 
nivell en forma de lòbul pendent avall que 
poden contenir clasts angulosos a molt 
angulosos amb una mida de 2 a 5 cm. 
També s'hi observen puntualment capes 
intercalades de bretxa massiva d'un 0,25 m 
de potència constituides per clasts molt 
angulosos i suportats per la matriu. En 
general totes les capes poden mostrar clasts 
surant dins el sediment amb algun bloc de 
fins a 40 cm i bioturbació per vegetació. Els 
clasts procedeixen de les —dolomies 
triàsiques. S'interpreta com un dipòsit 
col-luvial caracteritzat puntualment per un 
transport en forma de sheetflow però que en 
general hi predominen petits debris-flov 
arenosos. 


Tirant — Fornells (Menorca) 

Els dipòsits que se presenten a 
continuació se situen a un tram de costa 
situat al centre de la costa nord menorquina, 
entre Fornells i cala Tirant (Fig. 1 i 11). 
Aquests dipòsits constitueixen la totalitat de 
la costa ocupant un tram de poc més de 1 
km i formant petits penya-segats de fins a 7 
m d'alçària i plataformes rocoses inclinades 
cap a la mar d'amplada variable. Es 
disposen ocupant les zones més deprimides 
de les conques i els vessants costaners, 
formant dipòsits de vessant o rebliments de 
vall. En aquesta zona está constituida per 
una alineació de 9 petites conques amb 
superfícies que van des d'1 ha fins a 14 ha. 
Els relleus que delimiten les conques no 
superen els 100 m d'altura sobre el nivell 

de la mar i estan constituits per alternança 
de capes plegades de gresos i llims del 
Devonià inferior amb una elevada presència 
de diàclasis (Bourrouilh, 1983). Es tracta 
d'uns dipòsits constituits bàsicament per 
gresos i bretxes amb alguna capa de 
conglomerat a la base. Juntament amb els 
dipòsits d'ets Alocs són els que presenten 
una estratigrafia més completa i contínua de 


LITOLOGIA 




















tots els dipòsits menorquins descrits en 
aquest treball. 

A continuació es descriu un tall 
representatiu dels nivells que es poden 
observar a Tirant-Fornells (Fig. 11): 

a) Platja de còdols actual que assoleix 
aproximadament 1,5 m snm i es disposa 
cobrint el nivell b. 


Punta de sa Torre 


= 


|__| Extensió del dipòsit 


Fig. 10. Localització del tall estratigràfic representatiu de la zona de la pedrera de sa Nitja (veure 


localització a la Fig. 1, Zona 8). 


Fig. 10. Location of the main stratigraphical section at sa Nitja quarry (see location at Fig. 1, site 8). 

b) Conglomerat en capes de 0,1 a 0,2 
m de potència constituits majoritàriament 
per clasts arrodonits, —heteromètrics, 
disposats suportats per la matriu amb 
tendència a clast-suportats, tendeixen a ser 
allargats amb un eix màxim de 10-20 cm. 
La matriu està constituida per arenes 
bioclàstiques ben classificades amb una 
mida de gra mitjana de 0,4 mm i color 
10YR 7/6 amb certa presència de llims. El 
contingut en carbonats es situa al voltant de 
7090 i el mineral majoritari és la calcita. 
Poden aparèixer alguns clasts angulosos de 
no més de 5 cm. Localment els clasts poden 
estar imbricats i alineats pel seu eix major 
de manera paral-lela a la costa. Aquest 
nivell s'interpreta com un nivell de 
sedimentació costanera que assoleix entre 
1,5 i 2 m snm i que Pomar (2016) atribueix 
al MIS Se. Es tracta d'una platja de còdols 
de la qual es pot observar la seva zona 
subaèria (backshore) amb certa 
interferència terrígena. 

c) Bretxa en capes massives de 0,1 a 
0,5 m de potència que localment pot arribar 
a 4 m composta per clasts angulosos i 
heterométrics amb una mida mitjana de 5 a 
10 cm. Localment presenten certa 
imbricació i en general es disposen 
suportats per la matriu. La matriu està 
constituida per arenes bioclastiques ben 
classificades amb una mida de gra mitjana 
de 0,30 mm i color 10YR 7/6. Hi ha 
presència de llims. El contingut en 
carbonats es situa al voltant de 60% i els 
minerals predominats són el quars i els 
feldspats. L'aspecte general d'aquest nivell 
és massiu. Poden aparèixer restes de 
closques de —gasteròpodes terrestres. 
S'interpreta com dipòsits de vessant. 

d) Gresos en capes de 0,1 a 1,7 m de 
potència constituits per arenes bioclàstiques 
moderadament ben classificades amb una 


mida de gra de 0,48 mm i color 10YR 7/4. 
El contingut en carbonats es situa al voltant 
de 70% i el mineral predominats és la 
calcita. Presenta un aspecte massiu que 
lateralment pot canviar a estratificació 
horitzontal, encreuada de baix angle i 
encreuada en forma de canal. Poden 
observar-se alguns clasts angulosos surant 
dins el sediment. Aquest nivell s'interpreta 
com un dipòsit col-luvial caracteritzat 
puntualment per un transport laminar 
(sheetflow). 

e)  Bretxes en capes de 0,5 a 1,6 m de 
poténcia compostes per clasts angulosos, 
heterométrics, amb una mida mitjana de 5-8 
cm 1 suportats per la matriu. La matriu está 
formada per arenes bioclástiques ben 
classificades amb una mida de gra mitjana 
de 0,41 mm i color 10YR 8/4. El contingut 
en carbonats es situa pròxim al 70% i el 
mineral predominant és la calcita. Presenta 
estructures en forma de canal reomplertes 
de bretxa massiva. La direcció de mitjana 
dels eixos dels canals és N-S. Aquest nivell 
s'interpreta com a dipòsits de debris-flow. 

f)  Gresos en capes de 0,5 a 1,5 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,43 mm i color 
10YR 8/2. El contingut en carbonats es 
situa al voltant de 90% i el mineral 
predominant és la calcita. Mostra 
estratificació encreuada amb una laminació 
de 2 a 5 cm de potència i disposades 
reomplint una superfície erosiva en forma 
de canal. La direcció mitjana del 
cabussament de les capes és 190°/34° E. 
Aquest nivell s'interpreta com dunes que 
procedien de la costa i cobrien els dipòsits 
col-luvials. Les datacions que aporta Pomar 
(2016) en situen la deposició al voltant de 
75 ka. 

Fig. 11. Localització del tall estratigràfic representatiu de la zona de Tirant-Fornells (veure 


localització a la Fig. 1, Zona 9) 


Fig. 11. Location of the main stratigraphical section at Tirant-Fornells (see location at Fig. 1, site 


9). 


g)  .Gresos en capes de 0,3 a 1 m de 
potència constituits per arenes bioclàstiques 
ben classificades amb una mida de gra 
mitjana de 0,37 mm i color 10YR 8/4. El 
contingut en carbonats es situa al voltant de 
6090 i el mineral predominat és la calcita. 
Hi ha certa presència de llims. Presenta 
estratificació horitzontal amb una laminació 
de 0,5 a 1 cm de potència que pot canviar a 
estrats de fins a 20 cm i estructures en 
forma de canal. Tot el nivell mostra 
bioturbació per vegetació així com també 
alguns fragments de closques de bivalves. 
Pot aparèixer algun clast angulós surant 
dins el sediment. S'interpreta com un 


dipòsit al-luvial caracteritzat per un 
transport de forma laminar (sheetflow). 

h) —Gresos en capes de 0,1 a 0,25 m de 
potència constituits per arenes bioclàstiques 
moderadament ben classificades amb una 
mida de gra mitjana de 0,4 mm i color 
10YR 8/2. El contingut en carbonats es 
situa al voltant del 95% i el mineral 
predominant és la calcita. Presenta 
estratificació —encreuada canviant a 
estratificació encreuada en forma de canal. 
S'observa bioturbació per vegetació. La 
direcció mitjana del cabussament de les 
capes és 185°/20° E. S'interpreta com dunes 
que procedien de la costa. Les datacions 

OSL realitzades en aquests nivells situen la 
deposició fa uns 60 Xa (Pomar, 2016). 

i) Bretxa en capes de 0,2 ma 1,2 m 
de potència constituida per clasts angulosos 
a molt angulosos, heteromètrics de 5 a 10 
cm i fins a 15 cm. La matriu està 
constituida per arena bioclàstica amb una 
mida de gra mitjana de 0,41 mm i color 
IOYR 8/4. S'observa certa presència de 
llims. Els clasts es disposen en general 
suportats per la matriu però localment 
poden mostrar-se clast-suportats. El 
contingut en carbonats es situa al voltant de 
80% i el mineral predominant és la calcita. 
Aquest nivell es presenta majoritàriament 
en capes horitzontals amb certa 
estratificació encreuada de baix angle, 
imbricació dels clasts i localment 
acumulacions de clasts en forma de llentia. 
Aquest nivell s'interpreta com un dipòsit de 
vessant caracteritzat per la combinació d'un 
transport de forma laminar i petits debris- 
flows. 


Discussió 


Els resultats de l'anàlisi sedimentolò- 
gica dels dipòsits els situa en el rang de les 
arenes mitjanes-gruixades ben classificades 
que indica una granoselecció coincident 
amb la produida a ambients eòlics 
(Livingstone i VVarren, 1996, Andreucci et 
al, 2009, Fornós et al., 2009, Tsoar i Pye, 
2009). A més a més, la composició del 
sediment majoritàriament bioclàstica (Fig. 
I2A) així com un elevat contingut en 
calcita, pot indicar la procedència marina 
del sediment (Jaume i Fornós, 1992; Fornós 
i Ahr, 1997, Fornós et al., 2002, Fornós et 
al., 2009). Per altra banda, els resultats de 
l'anàlisi de les estructures sedimentàries 
posen de manifest una deposició 
caracteritzada majoritàriament per 
processos al-luvials i col-luvials (Fig. 12B). 


Aquesta naturalesa es posa en evidència 
amb la presència d'abundants estructures 
sedimentàries com estratificacions 
horitzontals, encreuades de baix angle, 
encreuades en forma de canal, capes en 
forma de llentia i paleocanals. També és 
molt habitual observar contactes entre els 
distints nivells en forma de superfícies 
erosives ondulades o en forma de canal 
encaixat. Nombrosos nivells de bretxes o 
conglomerats es disposen en forma de 
capes massives o reomplint estructures en 
forma de canal. A més a més, s'han 
diferenciat dos grans grups d'afloraments, 
els situats al peu d'un front muntanyós o 
penya-segat generant formes semblants a 
rampes arenoses (sand ramps), o bé aquells 
que apareixen com a part dels ventalls 
al-luvials costaners, o com a dipòsits de 
vessant als flancs de turons o rebliments de 
vall. Les característiques sedimentàries així 
com també el context fisiogràfic de cada 
dipòsit estudiat, indiquen la interacció de 
diferents processos a les costes de les illes 
Balears. La successió de canvis en els 
sediments suggereix canvis en les 
condicions ambientals i, per tant en els 
processos geomorfològics que es produïen 
durant el Pleistocè (Thomas, 2013). 

A partir de les dades que proporcionen 
diversos treballs que relacionen el registre 
sedimentari, l'evolució paleoclimàtica i la 
corba eustàtica de Mallorca durant el 
Pleistocè superior (Hearty et al., 1986; 
Hearty, 1987; Hillaire-Marcel et al, 1996; 
Vesica et al., 2000; Zazo et al., 2003, 
Nielsen et al., 2004; Tuccimei et al., 2006; 
Dorale et al., 2010; Fornós et al., 2012; 
Onac et al., 2012; Polyak et al., 2014) i de 
les datacions de nivells edlics aportades a 
distints treballs de sedimentologia de 
dipòsits pleistocens (Fornós et al., 2009, 
Fornós et al., 2012; Pomar et al., 2013, 
Pomar, 2016), és possible establir la). 

Fig. 12. Imatges en detall del sediment que constitueix els dipòsits d'interferència edlic-al-luvial. A: 
Imatge en detall de lupa binocular d'una cara tallada i polida d'una mostra de sediment. S'observen 
majoritàriament grans bioclàstics de mida mitjana a grollera ben classificats. B: Vista en detall dels 
dipòsits exposats dins la desembocadura encaixada d'un torrent de la zona de Tirant-Fornells. Són 
abundants les estructures sedimentàries típicament al-luvials com l'estratificació encreuada de baix 
angle, l'estratificació encreuada en forma de canal, capes en forma de llentia, superfícies erosives 
ondulades i en forma de canal. 

Fig. 12. Detailed images of eolian-alluvial interference sediments. A: Detailed image from binocular 
microscope of a cut and polished surface of a sample. Bioclastic medium to coarse well-sorted grains 
prevail. B: Detailed view of an exposed cliff within an incised ravine at Tirant-Fornells. Typical 
alluvial structures such as low angle cross stratification, trough cross stratification, lens-shaped 


layers, wavy and channel-shaped erosive surfaces are predominant. 


cronologia climàtica i l'evolució ambiental 
de les àrees litorals de illes Balears durant 
el Pleistocè superior (Fig. 13). 

Segons Pomar (2016), s'observen sis 
períodes d'activitat eolica des de finals del 
MIS 6 al voltant de 136 ka i fins a la 
transició MIS 3/2 al voltant de 25 Ra. Són 
períodes que es caracteritzen per unes 
condicions ambientals fredes i importants 
moments de regressió marina. Així per tant, 
els períodes de deposició eòlica semblen 
estar vinculats a períodes de nivell marí 
baix (Andreucci et al., 2010, Fornós et al., 
2009: Pavelic et al., 2011, Fornós et al, 
2012; Andreucci et al., 2014, Pascucci et 
al., 2014, Del Valle et al., 2016). Durant 
aquests períodes grans extensions de bancs 
d'arena haurien quedat exposats a l'acció 
del vent sobre la zona costanera de la 
plataforma continental que envolta les illes. 
Durant intervals climàtics freds, la 


cobertura per vegetació hauria estat escassa 
cosa que hauria afavorit l'erosió per aigües 
d'escorrentia (Rose et al., 1999); els vents 
probablement eren més forts i les dunes 
costaneres haurien pogut desplaçar-se terra 
endins avançant sobre els relleus de la zona 
o sobre la zona distal de ventalls al-luvials. 
Actualment el transport eòlic d'arena 
marina té lloc principalment durant 
l'hivern, moment en què la circulació 
general de l'oest és més intensa forçant el 
predomini de vents de component nord-oest 
amb velocitats mitjanes superiors a 8 m/s 
que es produeixen més d'un 1090 de les 
vegades que es registren episodis ventosos 
(Servera, 1997; Puertos del Estado). Per 
tant, és possible entendre que unes 
condicions meteorològiques semblants 
foren les responsables del transport d'arena 
eòlica cap a terra durant els períodes freds 
del Pleistocè superior però amb algunes 

particularitats intensificarien els 
processos. 

En general es considera que les èpoques 
fredes han estat períodes amb un ambient 
sec i dominat per processos eòlics 
(Livingstone i Warren, 1996; Bender, 
2013). Segons les edats dels dipòsits eòlics 
recopilats als antecedents d'aquest treball, 
el transport d'arena eólica va ser 
especialment important durant el MIS 5c/b, 
4 i 3/2 (Fig. 13), provocant que extensos 
camps —dunars —cobrissin grans àrees 
costaneres al llarg del litoral de les illes 
Balears. Altres treballs de la zona del 
Mediterrani occidental indiquen que durant 
el darrer període glacial les costes estaven 
cobertes per camps dunars (Pascucci et al., 
2008; Andreucci et al., 2010; Pavelic et al., 
2011, Andreucci et al., 2014). D'aquesta 
manera, aquests resultats suggereixen un 
reforçament dels processos eòlics en grans 
zones del Mediterrani occidental durant els 
períodes freds. Les simulacions climàtiques 
apunten cap una disminució de la influència 
de la circulació de l'oest durant períodes 
càlids com el MIS Se, al contrari dels 
períodes de canvi cap un moment 
relativament fred que fa que la circulació de 
l'oest torni a reactivar-se al Mediterrani 
occidental (Moreno et al., 2002, Raspar et 
al., 2007, Bardají et al., 2009). A més a 
més, la intensificació de l'entrada de vents 
del nord-oest dins la Mediterrània 
occidental durant el canvi d'estadi càlid a 
estadi fred afavoreix la formació de 
tempestes que produeixen precipitacions 
intenses degut a les temperatures 
superficials de la mar relativament altes 
(Moreno et al., 2002, Bardají et al., 2009). 
Aquest escenari climàtic juntament amb la 
reducció de la cobertora vegetal associada a 
períodes freds i relativament àrids a la zona 
de la Mediterrània (Bout-Roumazeilles et 
al., 2007) hauria afavorit d'una banda el 
transport eòlic i per l'altra el transport 


que 


al-luvial de sediments produit per les 
intenses precipitacions. 

L'evolució ambiental pleistocena de les 
àrees litorals de les illes Balears es pot 
seguir segons el registre sedimentari des del 
darrer període interglacial (MIS 5, +130 
ka), ja que s'han observat a algunes 
localitats estudiades diversos dipòsits de 
platja a la base de les seqiiéncies per sobre 
del nivell marí actual atribuibles a aquest 
període. Durant el MIS 5 hi hagué a les illes 
Balears dos períodes amb el nivell de la 
mar per damunt de l'actual, entre 2 i 3 m 
snm al MIS 5e i entre 1 i 1,5 m snm al MIS 
Sa (Hillaire-Marcel et al., 1996, Tuccimei 
et al., 2006, Dorale et al., 2010, Polyak et 
al., 2014). A partir d'aquí, la successió de 
diferents dipòsits al-luvials, col-luvials i 
eòlics es situen en gran part dins el darrer 
període glacial (MIS 4 i 3, 72-24 ka). Tot i 
ser un moment considerat en general fred, 
existeix una extensa bibliografia que parla 
de l'alternança de fluctuacions relativament 
càlides i fredes d'uns pocs milers d'anys 
(Bond et al., 1999; Weaver, 1999; Schultz, 
2002; Genty et al., 2003; Rahmstorf, 2003; 
Hemming, 2004; Martrat et al, 2004; 
Braun et al., 2005; Sprovieri et al., 2012, 
Incarbona et al., 2013; Long i Stoy, 2013, 
Rabasa i Ponce, 2013). Fins a quatre 
períodes de caiguda sobtada de les 
temperatures anomenats Heinrich events 
(HE) es varen desenvolupar durant els MIS 
4 i 3. Per altra banda, diverses fluctuacions 
d'uns 1.500 anys de durada d'escalfament i 
refredament abruptes anomenats 
Dansgaard-Oeschger events (DO) 
apareixen entre els Heinrich events. Tenint 
en compte el marc cronològic al qual 
s'insereixen aquest dipòsits, sembla que els 
períodes de deposició eòlica i de formació 
de dunes estaven relacionats amb els HE 
(Fig. 13). Els períodes de deposició 
al-luvial semblen relacionar-se amb les 
oscil-lacions DO events relativament més 

Fig. 13. Períodes de deposició eòlica (franges grises) a les àrees litorals de les illes Balears des de 
finals del MIS 6 (140 ka) segons Pomar (2016). SST=Temperatura mitjana de la superfície de la mar 
(Martrat et al., 2004), nm=Nivell marí (Siddall et al., 2003), HE=Heinrich events, YD=Younger 
Dryas i la seva cronologia es basa en Seierstad et al. (2014). 

Fig. 13. Periods of aeolian deposition (grey stripes) in coastal zones of the Balearic Islands since the 
end of MIS 6 (140 ka) based on Pomar (2016). SST=Sea Surface Temperature (Martrat et al., 2004), 
nm=sea level (Siddall et al., 2003), HE=Heinrich events, YD- Younger Dryas and their chronology is 


based on Seierstad et al. (2014). 


càlides. Aquesta interpretació és consistent 
amb les simulacions climàtiques que 
apunten cap a una component estacional de 
fluctuacions a les temperatures provocant 
augment de les tempestes en els moments 


de canvi d'estadi càlid a fred (Moreno et 
al., 2002, Bardají et al., 2009). A més a 
més, a altres zones de la Mediterrània 
occidental hi ha evidències d'alternança en 
els processos geomorfològics que actuaven 

a les costes com a resposta a les 
fluctuacions DO events i HE (Pascucci et 
al, 2014). En aquest sentit, durant els 
períodes freds els camps dunars avançaven 
terra endins arribant a cobrir totalment les 
zones litorals més deprimides. 
Posteriorment, els processos eòlics 
disminueixen d'intensitat i es produeix un 
relatiu augment de les temperatures però 
amb un nivell marí encara baix. Aquest 


escenari genera períodes més humits 
caracteritzats per tempestes amb 
precipitacions intenses que  generaren 


sobtades revingudes (flashfloods) capaces 
de desmantellar els camps dunars i 
incorporar el sediment eòlic als processos 
de sedimentació —al-luvial. L’escassa 
vegetació afavoreix els processos d'erosió. 
Els resultats de l'anàlisi de fàcies suggereix 
que els processos al-luvials, col-luvials i 
eòlics s'anaven alternant condicionats per 
les fluctuacions climàtiques DO events i HE 
del Pleistocè superior. Finalment, al MIS 
2/1 l'escalfament del clima i l'ascens de la 
mar fins al nivell actual produí una 
interrupció en els processos de 
sedimentació eòlica així com també la 
sedimentació al-luvial. 


Conclusions 


Les illes Balears són un territori ric en 
dipòsits costaners que registren els canvis 
ambientals soferts durant el Pleistocè 
superior. Les localitats estudiades en aquest 
treball representen d'una banda en alguns 
casos la revisió d'algunes zones estudiades 
des de fa dècades, i per l'altra noves zones 
fins ara desconegudes. La bona exposició 
en penya-segats verticals amb diverses 
orientacions dels dipòsits estudiats ha 
afavorit una anàlisi de fàcies sedimentàries 
acurat que ha permès identificar diversos 
processos geomorfològics tals com: dipòsits 


de sedimentació costanera com les platges 
representats per conglomerats i gresos, 
dipòsits de — sedimentació —col-luvial 
representats per bretxes i gresos, dipòsits de 
sedimentació —al-luvial representats per 
conglomerats, bretxes i gresos i dipòsits de 
sedimentació eòlica representats per gresos. 
A més a més, l'anàlisi de composició que 
assenyala uns dipòsits constituits 
majoritàriament per arenes bioclàstiques, i 
l'anàlisi mineralògica una presència 
majoritària de calcita, indica la procedència 
marina de les arenes que constitueixen 
aquests dipòsits. Les estructures 
sedimentàries predominants a totes les 
localitats són les capes massives, 
l'estratificació horitzontal, l'estratificació 
encreuada de baix angle, l'estratificació 
encreuada en forma de canal i els contactes 


erosius en forma de canal, indicant 
processos de deposició típicament 
al-luvials. 


L'evolució paleoambiental de les zones 
estudiades es situa cronològicament dins el 
Pleistocè superior. La presència de dipòsits 
de platja a la base d'algunes seqüències 
com ses Olles-Cap Enderrocat, Algaiarens 
o Tirant-Fornells a una alçada aproximada 
de 1,5 a 2 m snm situa l'inici de les 
seqüències sedimentàries al darrer període 
interglacial (MIS Se). L'alternança de 
diferents processos sedimentaris identificats 
a través de l'anàlisi de fàcies i les edats de 
diversos nivells eòlics han mostrat com 
existeix una relació entre les fluctuacions 
climàtiques ocorregudes durant el Pleistocè 
superior i el paper jugat pel nivell marí. 
Durant períodes càlids amb un nivell marí 
alt han predominat els processos de 
sedimentació costanera, per altra banda, 
durant períodes freds amb un nivell marí 
baix els processos eòlics i la formació de 
dunes han estat l'ambient característic. 
Malgrat això, durant el darrer període 
glacial es succeeixen els cicles DO events i 

HE (alternanga de cicles de curta durada 
d'escalfament i refredament) que generaren 
períodes d'uns pocs milers d'anys amb 
temperatures relativament més càlides i 
temperatures més fredes. Durant els HE es 
produia un reforçament dels processos 
eòlics, el nivell marí baix deixava exposat 
sobre la plataforma grans extensions 
d'arena marina que era transportada terra 
endins en forma de dunes. Aquest procés es 
veuria afavorit per una vegetació dispersa. 
Durant els DO events els processos 
al-luvials i col-luvials es reforçaven ja que 
un ambient relativament més càlid afavoria 
la formació de precipitacions intenses que 
generaven fortes revingudes. Aquestes 
aigues d’escorrentia eren capaces de 
desmantellar i retreballar el sediment eòlic 
de les dunes i incorporar-lo als processos de 
sedimentació —al-luvial. Tot això era 
possible gràcies a que el nivell de la mar es 
mantenia baix durant el darrer període 
glacial. Per a finalitzar aquest treball cal fer 
una reflexió sobre la controvèrsia que pot 
generar classificar com eolianites qualsevol 
tipus de gres bioclàstic que trobam a les 
costes de les illes Balears ja que molts de 
dipòsits presenten unes estructures 
sedimentàries i una arquitectura que 
corresponen a acumulacions de tipus 
al-luvial-col- luvial. 

